smcproject/ml-wiki-sentences huggingface dataset:
ഐക്യരാഷ്ട്ര സഭയുടെ കൺവെൻഷൻ ഓൺ ദ എലിമിനേഷൻ ഓഫ് ആൾ ഫോംസ് ഓഫ് ഡിസ്ക്രിമിനേഷൻ അഗൈൻസ്റ്റ് വുമൻ (CEDAW), ആംനസ്റ്റി ഇന്റർനാഷണൽ, കാലിഫോർണിയയിലെ ബേ ഏരിയ ഇമിഗ്രന്റ് ജസ്റ്റിസ് സെന്റർ എന്നിവ ചില ഉദാഹരണാങ്ങളാണ് .
നോർത്ത് കരോലിന പീസ് ആക്ഷൻ (NCPA) എന്ന അഭിഭാഷക സംഘടനയിൽ അംഗമാണ് .
ACLU റേഷ്യൽ പ്രൊഫൈലിങ് കമ്മറ്റിയിൽ ബോർഡ് അംഗമായി പ്രവർത്തിച്ച ഖലീല സബ്റ, അവിടെ ഇസ്‌ലാം, മുസ്‌ലിം സിവിൽ അവകാശ വിഷയങ്ങളിൽ ഇടപെടൽ നടത്തി വന്നു .
2013-ൽ അന്താരാഷ്ട്ര മനുഷ്യാവകാശ പുരസ്കാരം ലഭിച്ച ഖലീല സബ്റ, ലെബനോൻ, സിറിയ തുടങ്ങിയ രാജ്യങ്ങളിലെ പലസ്തീൻ അഭയാർത്ഥികൾക്കായി നടത്തിയ ഇടപെടലുകളുടെ പേരിലും പ്രകീർത്തിക്കപ്പെട്ടു.
മുസ്‌ലിം അമേരിക്കൻ സൊസൈറ്റിയുടെ ഇമിഗ്രന്റ് ജസ്റ്റിസ് സെന്റർ ഡയറക്ടറാണ് അവർ .
ഖവാരിജ്
ഹിജ്റ ഒന്നാം നൂറ്റാണ്ടിൽ ഇസ്‌ലാമികസമൂഹത്തിൽ രൂപപ്പെട്ട ഒരു കക്ഷിയാണ് ഖവാരിജുകൾ ( അറബി : الخوارج ‬ ).
പുറത്തുപോയവൻ എന്നർത്ഥം വരുന്ന ഖാരിജി ( خارجي ) എന്നതിന്റെ ബഹുവചനമാണ് ഖവാരിജ് എന്നത്.
മൂന്നാം ഖലീഫ ഉസ്‌മാൻ ബിൻ അഫ്ഫാന്റെ വധത്തോടെ അടുത്ത ഖലീഫയായ അലി ബിൻ അബീത്വാലിബിന്റെ കൂടെ ഉണ്ടായിരുന്ന അനുയായികളിൽ നിന്ന് പിരിഞ്ഞുപോയവർ എന്ന അർത്ഥത്തിലാണ് ഈ ഒരു നാമകരണം സംഭവിച്ചത്.
657-ൽ മുആവിയയുമായുള്ള സിഫ്ഫീൻ യുദ്ധാവസാനത്തിൽ സന്ധിസംഭാഷണങ്ങൾക്ക് തയ്യാറായ ഖലീഫ അലിക്കെതിരെ, അനുയായികളിലൊരു വിഭാഗം തിരിയുകയായിരുന്നു.
ശത്രുവുമായി സന്ധിസംഭാഷണം പാടില്ലെന്നും, ദൈവവിധിയാണ് നടക്കേണ്ടതെന്നും വാദിച്ച അവർ അലിയുടെ കൊടിയ ശത്രുക്കളായി മാറുകയും, അത് അലിയെ വധിക്കുന്നതിലേക്ക് (661-ൽ) നയിക്കുകയും ചെയ്തു.
ഖലീൽ, കപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഖലീൽ, കപൂർത്തല.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഖലീൽ, കപൂർത്തല സ്ഥിതിചെയ്യുന്നത്.
ഖലീൽ, കപൂർത്തല വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഖലീൽ, കപൂർത്തല ൽ 76 വീടുകൾ ഉണ്ട്.
ഖലീൽ, കപൂർത്തല ലെ സാക്ഷരതാ നിരക്ക് 73.91 ശതമാനമാണ്.
ഖലീൽ, കപൂർത്തല ലെ 6 വയസ്സിനു താഴെയുള്ള കുട്ടികളുടെ എണ്ണം 37 ആണ്.
ഇത് ഖലീൽ, കപൂർത്തല ലെ ആകെ ജനസംഖ്യയുടെ 10.05 ശതമാനമാണ്.
2011 ലെ കാനേഷുമാരി പ്രകാരം 94.78 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 40.87 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഖലീൽ, കപൂർത്തല ലെ 38  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 76 - - ജനസംഖ്യ 368 195 173 കുട്ടികൾ (0-6) 37 24 13 പട്ടികജാതി 38 25 13 പട്ടിക വർഗ്ഗം 0 0 0 സാക്ഷരത 73.91 % 53.68 % 46.32 % ആകെ ജോലിക്കാർ 115 96 19 ജീവിതവരുമാനമുള്ള ജോലിക്കാർ 109 92 17 താത്കാലിക തൊഴിലെടുക്കുന്നവർ 47 31 16 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ഖലീഫ ബിൻ സായിദ് അൽ നഹ് യാൻ
ഖലീഫ ബിൻ സായിദ് ബിൻ സുൽത്താൻ അൽ നഹ്യാൻ (അറബി: خليفة بن زايد بن سلطان آل نهيان, ) ഇംഗ്ളീഷിൽ Sheikh Khalifa bin Zayed Al Nahyan എന്നുമാണ് 'ഷെയ്ഖ് ഖലീഫ' എന്നറിയപ്പെട്ടിരുന്ന ഇദ്ദേഹത്തിന്റെ പൂർണമായ പേര്.
ജനനം: 1948 സെപ്റ്റംബർ 7നും, 2022 മെയ് 13ന് 73 വയസിലുമായിരുന്നു മരണം .
ഐക്യ അറബ് എമിറേറ്റ്സിന്റെ അഥവാ  യുഎഇയുടെ രണ്ടാമത്തെ പ്രസിഡണ്ടും, അബുദാബിയുടെ അമീറും, യുണൈറ്റഡ് ഡിഫൻസ് ഫോഴ്‌സിന്റെ പരമോന്നത സൈന്യാധിപനും ആയിരുന്നു.
ആധുനിക യുഎഇയുടെ സ്‌ഥാപകനായിരുന്ന ഷെയ്ഖ് സായിദ് ബിൻ സുൽത്താൻ അൽ നാഹ്യാൻ (1 ഡിസംബർ 1918 – 2 നവംബർ 2004) അഥവാ ഷെയ്ഖ് സായിദ് മരണമടഞ്ഞതിനെ തുടർന്ന്, 2004 നവംബർ 2ന് ഇദ്ദേഹത്തിന്റെ പിൻഗാമിയായാണ് ഷെയ്ഖ് സായിദിന്റെ മൂത്ത മകനായി ജനിച്ച ഷെയ്ഖ് ഖലീഫ അബുദാബിയുടെ ഭരണാധികാരിയായി ചുമതലയേറ്റത്.
അടുത്ത ദിവസം തന്നെ അബുദാബി, ദുബൈ, ഷാർജ, ഫുജൈറ, അജ്‌മാൻ, ഉം അൽ കുവൈൻ, റാസ് അൽ ഖൈമ എന്നിങ്ങനെ ഏഴ് എമിറേറ്റുകൾ ചേർന്ന യുണൈറ്റഡ് അറബ് എമിറേറ്റ്സ് അഥവാ യുഎഇയുടെ പ്രസിഡണ്ടായും ഇദ്ദേഹം ചുമതലയേറ്റിരുന്നു.
പിതാവ് ഷെയ്ഖ് സായിദ് ബിൻ സുൽത്താൻ അൽ നാഹ്യാന്റെ അനാരോഗ്യം കാരണമായി അടുത്ത കിരീടാവകാശി എന്ന നിലയിൽ ഷെയ്ഖ് ഖലീഫ 1990 കളുടെ അവസാന പാദം മുതൽക്കുതന്നെ ഭരണകാര്യങ്ങൾ നോക്കി തുടങ്ങിയിരുന്നു.
ഇദ്ദേഹം മേൽനോട്ടം തുടങ്ങിയ ശേഷം വിപ്ളവകരമായ മാറ്റങ്ങളാണ് യുഎഇയിൽ ഉണ്ടായത്.
ഇന്ന് ലോകോത്തര നിലവാരത്തിലേക്കുയർന്ന രാജ്യമായി യുഎഇയെ മാറ്റിയെടുക്കുന്നതിൽ 'ഷെയ്ഖ് ഖലീഫ'യുടെ പങ്ക് ചെറുതായിരുന്നില്ല.
രാജ്യത്തിന്റെ സാമ്പത്തിക വൈവിധ്യവൽക്കരണത്തിന് വിജയകരമായി സംഭാവന നൽകിയ എണ്ണ, വാതക മേഖലയുടെയും മറ്റു വ്യവസായങ്ങളുടെയും കുതിച്ചു ചാട്ടത്തിന് ഷെയ്ഖ് ഖലീഫ നേതൃത്വം നൽകി.
ഇത് സന്തുലിതവും സുസ്ഥിരവുമായ വികസനം കൈവരിക്കുന്നതിൽ യുഎഇയെ ഗണ്യമായി സഹായിച്ചു.
അടുത്ത 50 വർഷത്തെ വികസനം എങ്ങനെയായിരിക്കണം എന്നതിനായി 'ഷെയ്ഖ് ഖലീഫ' മുന്നോട്ടുവെച്ച 10 പ്രിൻസിപ്പലുകളെ അടിസ്‌ഥാനമാക്കിയാണ് ഇന്നത്തെ യുഎഇയുടെ എല്ലാ വികസനങ്ങളും മുന്നോട്ടു പോകുന്നത്.
2016ൽ ഉണ്ടായ പക്ഷാഘാതത്തെ തുടർന്ന് പൊതു വേദികളിൽ ശൈഖ് ഖലീഫ (ഷെയ്ഖ് ഖലീഫ) സജീവമായിരുന്നില്ല.
1) https://emiratitimes.com/50-years-of-uae-interesting-facts-figures-of-the-present-and-the-past/
2) https://emiratitimes.com/uaes-10-principles-for-next-50-years-decreed-by-sheikh-khalifa-bin-zayed/
3) http://wam.ae/en/details/1395303046735
4) https://en.wikipedia.org/wiki/Khalifa_bin_Zayed_Al_Nahyan ↑ {{ cite web }} :  CS1 maint: unrecognized language ( link )
ഖലീഫ രാജകുടുംബം ഈ ലേഖനം ഒരു അനാഥലേഖനമാണ് .
ബഹ്റൈൻ ഭരിച്ചുകൊണ്ടിരിക്കുന്ന രാജകുടുംബമാണ് ഖലീഫ രാജകുടുംബം ( അറബി : آل خليفة ‬ )
മധ്യഅറേബ്യയിൽ നിന്ന് കുവൈത്തിലേക്കും പിന്നീട് ബഹ്റൈനിലേക്കും കുടിയേറിയ ഉതുബ് ഗോത്രത്തിൽ നിന്നാണ് ഈ രാജകുടുംബം ഉൽഭവിക്കുന്നത്.
1999-ൽ ബഹ്റൈൻ അമീറായി സ്ഥാനമേറ്റ ഹമദ് ബിൻ ഈസ അൽ ഖലീഫയാണ് നിലവിൽ കുടുംബത്തിന്റെ തലവനും ബഹ്റൈനിലെ രാജാവും.
2002-ലാണ് രാജാവായി പ്രഖ്യാപിക്കപ്പെട്ടത്.
രാജ്യഭരണത്തിൽ ഏറിയപങ്കും നിർവ്വഹിക്കുന്നത് ഖലീഫ കുടുംബാംഗങ്ങളാണ്.
ഖലീൽ ജിബ്രാൻ ഇംഗ്ലീഷ് വിലാസം https://ml.wikipedia.org/wiki/Khalil_Gibran
ഖലീൽ ജിബ്രാൻ ( ജനുവരി 6 , 1883 - ഏപ്രിൽ 10 , 1931) ലോകപ്രശസ്തനായ കവിയും ചിത്രകാരനുമായിരുന്നു.
പൗരസ്ത്യദേശത്തു നിന്നും വിശ്വസാഹിത്യത്തിൽ ചിരപ്രതിഷ്ഠനേടിയ അപൂർവം കവികളിലൊരാളാണ്.
ലെബനനിൽ ജനിച്ച ജിബ്രാൻ ജീവിതത്തിന്റെ സിംഹഭാഗവും അമേരിക്കൻ ഐക്യനാടുകളിലാണു ചെലവഴിച്ചത്.1923ൽ എഴുതിയ പ്രവാചകൻ എന്ന കാവ്യോപന്യാസസമാഹാരമാണ് ജിബ്രാനെ പാശ്ചാത്യ ലോകത്ത് പ്രശസ്തനാക്കിയത്.
തന്റെ സാഹിത്യജീവിതം ജിബ്രാൻ ആരംഭിക്കുന്നത് അമേരിക്കയിൽ വെച്ചാണ്.
അറബിയിലും , ഇംഗ്ലീഷിലും അദ്ദേഹം രചനകൾ നടത്തി.
സാഹിത്യ രാഷ്ട്രീയ രംഗത്തെ ഒരു വിമതനായിട്ടാണ് ഇപ്പോഴും അദ്ദേഹത്തെ അറബ് ലോകം കണക്കാക്കുന്നത്.
ഗദ്യകവിതകൾ എന്ന ഒരു ശാഖതന്നെ അദ്ദേഹം അവതരിപ്പിച്ചു.
അദ്ദേഹത്തിന്റെ നാടായ ലെബനോണിൽ ജിബ്രാൻ ഇപ്പോഴും ഒരു സാഹിത്യനായകൻ തന്നെയാണ്.
ജീവിതരേഖ ആദ്യകാലം ജിബ്രാൻറെ ബഷാരിയിലെ വീട്
ഖലീൽ ജിബ്രാന്റെ ബാല്യകാലത്തെപ്പറ്റി വ്യക്തമായ വിവരങ്ങൾ ലഭ്യമല്ല.
ലബനനിലെ ബഷരി എന്ന പട്ടണത്തിലാണ്  ജനിച്ച ജിബ്രാന്റെ കുടുംബം മാരോനൈറ്റ് കത്തോലിക്കരായിരുന്നു.
ഖലീൽ ജിബ്രാൻ എന്നുതന്നെയായിരുന്നു അച്ഛന്റെ പേര്.
ഉത്തരവാദരഹിതമായ ജീവിതം നയിച്ച അച്ഛനേക്കാൾ അമ്മ കാമില റഹ്‌മേയാണ് ജിബ്രാന്റെ ജീവിതത്തിൽ സ്വാധീനം ചെലുത്തിയത്.
കാമിലയുടെ മൂന്നാമത്തെ ഭർത്താവായിരുന്നു ജിബ്രാന്റെ പിതാവ്.
പീറ്റർ എന്ന അർദ്ധസഹോദരനും മരിയാന സുൽത്താന എന്നീ സഹോദരിമാർക്കുമൊപ്പമായിരുന്നു ബാല്യകാലം.
കടുത്ത ദാരിദ്ര്യം മൂലം ജിബ്രാന് ഔപചാരിക വിദ്യാഭ്യാസം ലഭിച്ചിരുന്നില്ല.
എങ്കിലും പഠനത്തിനുള്ള താല്പര്യം മനസ്സിലാക്കി ഗ്രാമത്തിലെ ഒരു പുരോഹിതൻ നിരന്തരം വീട്ടിലെത്തി സുറിയാനിയും അറബിയും പഠിപ്പിച്ചു.
ബൈബിളിന്റെ ബാലപാഠങ്ങളും ഈ പുരോഹിതനിൽ നിന്നുതന്നെ മനസ്സിലാക്കി.
ചെറുവെള്ളച്ചാട്ടങ്ങളും ദേവദാരു വൃക്ഷങ്ങളുമുൾപ്പെടുന്ന തന്റെ വീടിന്റെ ചുറ്റുപാടുകളിൽ ഏകനായിരിക്കാനായിരുന്നു ജിബ്രാനിഷ്ടം.
പിന്നീട് അദ്ദേഹത്തിന്റെ ചിത്രങ്ങളിലും കവിതകളിലും ഇക്കാലത്തെ പ്രകൃതി സാമീപ്യത്തിന്റെ സ്വാധീനം കാണാം.
1894ൽ അമേരിക്കയിലേയ്ക്ക് ജിബ്രാൻ കുടുംബം കുടിയേറി.
രണ്ട് വർഷത്തെ വിദ്യാഭ്യാസത്തിനു ശേഷം ജന്മനാട്ടിൽ മടങ്ങിയെത്തിയ ജിബ്രാൻ ബെയ്ത്തൂറിലെ മദ്രസ-അൽ-ഹിക്മ എന്ന സ്ഥാപനത്തിൽ അന്താരാഷ്ട്രനിയമം, മതങ്ങളുടെ ചരിത്രം, സംഗീതം എന്നിവയും അഭ്യസിച്ചു.
ഖലീൽ ജിബ്രാൻ ഫ്രെഡ് ഹോളണ്ട് ഡേ 1898-ൽ പകർത്തിയത് പ്രശസ്തിയിലേക്ക്
1904ൽ ജിബ്രാൻ തന്റെ ചിത്രങ്ങളുടെ പ്രദർശനം നടത്തി.1908ൽ ചിത്രകലാപഠനം പൂർത്തിയാക്കുക എന്ന ഉദ്ദേശ്യത്തോടെ പാരീസിലെത്തി.
ഇക്കാലത്തെ ജീവിതമാണ്  യൂറോപ്യൻ സാഹിത്യവുമായി കൂടുതലുടുക്കാൻ സഹായിച്ചത്.
ചിത്രകലയിലെ ആധുനികപ്രവണതകൾ അന്വേഷിക്കാൻ ശ്രദ്ധിച്ചിരുന്നു.
ഭ്രാന്തൻ വിപ്ലവം എന്നാണ് ആധുനികചിത്രകലയെ ഇദ്ദേഹം വിശേഷിപ്പിച്ചത്.
പാരീസിൽ വെച്ച് ശില്പിയായ അഗസ്റ്റേ റോഡിനുമായി പരിചയപ്പെട്ടു.
ഉൾക്കാഴ്ചയുള്ള വിലയിരുത്തലുകൾ ജിബ്രാനെ കുറിച്ച് ഇദ്ദേഹം നടത്തി.
ജിബ്രാന്റെ കാവ്യജീവിതത്തെ രണ്ട് ഘട്ടങ്ങളാക്കി തിരിക്കാം,1905മുതലാരംഭിക്കുന്ന ആദ്യഘട്ടവും 1918മുതലാരംഭിക്കുന്ന രണ്ടാം ഘട്ടവും.
രണ്ടാംഘട്ടത്തിലാണ് ആംഗലേയഭാഷയിൽ രചനകൾ നടത്തിയത്.
ആദ്യകാലകൃതികളിൽ നിരാശ,ക്ഷോഭം എന്നീ മനോവികാരങ്ങളാണുള്ളതെങ്കിൽ രണ്ടാംഘട്ടത്തോടെ പക്വവും സന്തുലിതവുമായ ജീവിതവീക്ഷണങ്ങൾ ദർശിക്കാം.
കൊച്ചുകൊച്ചു ആഖ്യാനങ്ങളിലൂടെ രചനാസങ്കേതം വളർന്ന് കടങ്കഥകളും അനാദൃശ്യകഥകളും ആയിത്തീരുന്നത് ദർശിക്കാം.
സോളമന്റെ ഗീതങ്ങളുടേയും സങ്കീർത്തനങ്ങളുടേയും സ്വാധീനം കാണാം.
അൽ മ്യൂസിക്കാ
ആദ്യ കൃതി.
ഇത് രചിക്കപ്പെട്ടത് അറബി ഭാഷയിലാണ്.1905ൽ ആണ് ഇത് രചിച്ചത്.
താഴ്വരയിലെ സ്വർഗ്ഗകന്യകൾ(ആംഗലേയം:Nymphs of the Valley) ഒടിഞ്ഞ ചിറകുകൾ(ആംഗലേയം:Broken Wings)‍
വിവാഹമെന്ന സാമൂഹ്യസമ്പ്രദായത്തെ തന്നെ വെറുക്കാനിട വന്ന ഒരു പ്രണയബന്ധത്തിന്റെ തകർച്ച ആണ് 1908ൽ പ്രസീദ്ധീകരിച്ച ഈ കൃതിക്ക് കാരണമായത്.
അമ്മയുടെ മരണം  തീവ്രമായി  ഉളവാക്കിയ നഷ്ടബോധം ഈ കൃതിയിൽ ഇപ്രകാരം എഴുതിയിരിക്കുന്നു.
"മാനവരാശിയുടെ ചുണ്ടിലെ ഏറ്റവും മധുരമായ പദമാകുന്നു അമ്മ.അത് പ്രതീക്ഷയും സ്നേഹവും കൊണ്ട് നിർഭരമായ പദമാകുന്നു;ഹൃദയത്തിന്റെ അഗാധതയിൽ നിന്നുവരുന്ന മധുരോദാരമായ പദം" ക്ഷോഭിക്കുന്ന ആത്മാവ്(ആംഗലേയം:Spirits Rebellious)
മതങ്ങളുടെ ആചാരങ്ങളേയും പക്ഷപാതപരമായ സാമൂഹ്യനീതികളേയും കർക്കശമായി വിമർശിക്കപ്പെട്ടിരുന്നു എന്ന കാരണത്താൽ 1908ൽ പ്രസിദ്ധീകരിച്ച ഈ കൃതി വിവാദങ്ങൾക്ക് വഴിയൊരുക്കി.
പ്രവാചകന്(ആംഗലേയം:The Prophet)‍
1923ൽ പ്രസിദ്ധീകരിച്ച ഈ കൃതിയിൽ തന്റെ സന്ദേഹങ്ങൾക്കും വിചാരങ്ങൾക്കും ദർശനസാന്ദ്രമായ ആവിഷ്കാരം നൽകി.
പ്രണയം, വിവാഹം, നിയമം, കുഞ്ഞുങ്ങൾ, നീതി, ശിക്ഷ, സ്വാതന്ത്ര്യം, ഔദാര്യം,മതം,സുഖം,ദുഃഖം എനിങ്ങനെയുള്ള ആശയങ്ങൾക്ക് അൽമുസ്തഫ എന്ന പ്രവാചകനിലൂടെ രൂപം നൽകുന്നു.
ഖലീൽ ജിബ്രാൻറെ പ്രവാചകനിൽ നിന്ന്‌ ഒരു ഭാഗം
കുഞ്ഞിനെ ഒക്കത്തേറ്റി നിൽക്കുന്ന ഒരു അമ്മ പ്രവാചകനോട്‌ പറഞ്ഞു:
"ഞങ്ങളോട്‌ കുഞ്ഞുങ്ങളെക്കുറിച്ച്‌ പറയുക".
പ്രവാചകൻ പറഞ്ഞു:
"നിങ്ങളുടെ കുട്ടികൾ നിങ്ങളുടേതല്ല, ജീവിതത്തിന്‌, സ്വന്തം നിൽനിൽപ്പിനോടുള്ള പ്രണയത്തിൽ നിന്ന്‌ ജനിച്ച കുട്ടികളാണവർ.
നിങ്ങളിലൂടെയെങ്കിലും അവർ വരുന്നത്‌ നിങ്ങളിൽ നിന്നല്ല.
നിങ്ങളോടൊപ്പമെങ്കിലും അവർ നിങ്ങൾക്ക്‌ സ്വന്തമേയല്ല.
അവർക്ക്‌ നിങ്ങളുടെ സ്നേഹം നൽകാം; പക്ഷെ നിങ്ങളുടെ ചിന്തകൾ അരുത്‌, എന്തെന്നാൽ അവർക്ക്‌ അവരുടേതായ ചിന്തകളുണ്ട്‌.
അവരുടെ ശരീരങ്ങൾ സൂക്ഷിക്കാൻ നിങ്ങൾക്ക്‌ വീടുകളൊരുക്കാം.
പക്ഷെ അവരുടെ ആത്മാക്കളെ നിങ്ങൾക്ക്‌ കൂട്ടിലൊതുക്കാനാവില്ല, എന്തെന്നാൽ നിങ്ങൾക്ക്‌ സ്വപ്നത്തിൽ പോലും അപ്രാപ്യമായ ഭാവിയുടെ ഭവനങ്ങളിലാണ്‌ അവരുടെ ആത്മാക്കൾ വസിക്കുന്നത്‌.
അവരെപ്പോലെയാകാൻ നിങ്ങൾക്ക്‌ ശ്രമിക്കാം; എന്നാലൊരിക്കലും അവരെ നിങ്ങളെപ്പോലെയാക്കാൻ ആഗ്രഹിക്കരുത്‌.
എന്തെന്നാൽ ജീവിതം ഒരിക്കലും പുറകിലേക്ക്‌ പറക്കുന്നില്ല.
നിങ്ങൾ വില്ലാണെങ്കിൽ ലക്ഷ്യസ്ഥാനത്തേക്ക്‌ കുതിക്കുന്ന അമ്പുകളാണ്‌ കുട്ടികൾ.
വില്ലിനു ഉറപ്പുണ്ടെങ്കിലേ അമ്പുകൾ ലക്‌ഷ്യം കാണൂ.
അതിനായി ഉള്ളിൽ തട്ടിയ സന്തോഷത്തോടെ നിന്നു കൊടുക്കുക.
യേശു,മനുഷ്യന്റെ പുത്രൻ‌(ആംഗലേയം:Jesus,The Son Of Man)‍
1928ൽ പ്രസിദ്ധീകരിച്ച ഈ കൃതിയിൽ ഉച്ചസ്ഥായിയിലെത്തിച്ചേർന്ന ജിബ്രാന്റെ ദർശനവും ഉൾക്കാഴ്ചയും കാണാം.
യേശുവിനെക്കുറിച്ച് ഈ കൃതിയിൽ "ഒടിഞ്ഞ ചിറകുള്ള ഒരു പക്ഷിയായിരുന്നില്ല യേശു.വിരിഞ്ഞ പക്ഷങ്ങളുള്ള സർവവും പിടിച്ചുലക്കുന്ന ഉഗ്രമായൊരു കൊടുങ്കാറ്റായിരുന്നു."
മണലും നുരയും(ആംഗലേയം:Sand and Foam)
സ്ഥാപനവത്കരിക്കപ്പെട്ട മതത്തെ നിരാകരിക്കുന്ന  നായകന്മാരോടായിരുന്നു ജിബ്രാന് ബഹുമാനമുണ്ടായിരുന്നത്.
ആയതിനാൽ ഇദ്ദേഹം യഥാർത്ഥ യേശുഎന്ന്  വിശ്വസിയ്ക്കുന്ന ഒരുവനിൽ
ആകൃഷ്ടനായിരുന്നു.
ഈ കൃതിയിൽ നസരേത്തിലെ യേശു ക്രിസ്തുമതത്തിലെ യേശുവിനോട് ഇപ്രകാരം പറയുമായിരിക്കുമെന്ന് ജിബ്രാൻ എഴുതി"എന്റെ സുഹൃത്തേ,നമുക്കൊരിക്കലും പൊരുത്തപ്പെടാനാവുകയില്ലെന്ന് ഞാൻ ഭയപ്പെടുന്നു" ദ് മാഡ് മാൻ
1918ൽ ആണ് ഇത് രചിച്ചിരിക്കുന്നത്.
ആംഗലേയഭാഷയിലുള്ള ആദ്യകൃതിയാണിത്.
മത ദർശനം
മാരോനിറ്റ്  ക്രിസ്ത്യൻ കുടുംബത്തിൽ ജനിച്ചു വളർന്ന ജിബ്രാൻ സഭയുടെ വൈദിക സ്‌കൂളിൽ വിദ്യാഭ്യാസം പൂർത്തീകരിക്കുകയും ചെയ്തിരുന്നു..
വിശാല കാഴ്ചപാട് പുലർത്തിയിരുന്ന ഇദ്ദേഹത്തിൻറെ മാതാ പിതാക്കൾ വിവിധ മതസ്ഥരെ വീട്ടിലേക്ക് സ്വീകരിക്കുകയും മത സംബന്ധമായ ചർച്ചകൾ നടത്തുകയും പതിവായിരുന്നു.
വിവിധ മതദർശനങ്ങളെ കുറിച്ച് ആഴത്തിൽ പഠനം നടത്താൻ ഇത്തരം ഗാർഹിക ചുറ്റുപാടുകൾ ജിബ്രാനെ പ്രേരിതമാക്കി.
പിൽകാലത്ത് ഇസ്‌ലാമിലെ ആധ്യാത്മിക വാദികളായ സൂഫികളുമായി അടുത്തത്  ജിബ്രാനെ സൂഫിസ പഠിതാവാക്കി മാറ്റി.
അന്ത്യ പ്രവാചകനായ മുഹമ്മദിനോടുള്ള അഗാധമായ പ്രണയം രൂപപ്പെടുത്തുന്നതിലേക്കാണ് ഈ പ്രയാണം അവസാനിച്ചത്.
ഇസ്‌ലാം ജിബ്രാനിൽ ഗണ്യമായ സ്വാധീനം ചെലുത്തി .
ജിബ്രാൻറെ മതകീയ കാഴ്ചപ്പാടിനെ വാചകങ്ങളാൽ വിശേഷിപ്പിക്കാനാകുമെങ്കിൽ അതിപ്രകാരമാണ് മനുഷ്യത്ത്വത്തിന്റെ സാർവ്വ ലോക സഹവർത്തിത്വത്തിൻറെ പ്രചാരകൻ .
ജിബ്രാൻ മ്യൂസിയം രാഷ്ട്രീയം
സിറിയൻ ദേശീയതയുടെ അടിയുറച്ച വക്താവയിരുന്നു ജിബ്രാൻ.
അറബി ഭാഷയെ സിറിയൻ ദേശീയഭാഷയായി പ്രഖ്യാപിക്കാൻ ആഹ്വാനം ചെയ്ത ജിബ്രാൻ ഒട്ടോമൻ കരങ്ങളിൽ നിന്ന് സിറിയക്ക് സ്വാതന്ത്ര്യം നൽണമെന്ന് വാദിച്ചു.
ഒന്നാം ലോകമഹായുദ്ധാനന്തരം സിറിയ സ്വതന്ത്രമായപ്പോൾ ഫ്രീ സിറിയ എന്ന ചിത്രം രചിച്ച് കൊണ്ട് ജിബ്രാൻ ആഹ്ളാദിച്ചു.
1912ൽ ന്യൂയോർക്കിൽ താമസമാരംഭിച്ചു.
അവിടെ  ജിബ്രാൻ ജീവിതാവസാനം വരേയും ഹെർമിറ്റേജ് എന്ന്  വിളിച്ചിരുന്ന ഫ്ലാറ്റിലായിരുന്നു കഴിച്ചുകൂട്ടിയത്.1931 ഏപ്രിൽ പത്താം‌തീയതി തന്റെ നാല്പത്തെട്ടാമത്തെ വയസ്സിലാണ് ഇദ്ദേഹം അന്തരിച്ചത്.
ഭൗതികശരീരം സംസ്കരിച്ചത് ലെബനണിൽ ആണ്.
↑ Mikhail hiaimy,Kahlil Gibran: His Life and His Work, Khayats, Beirut, Lebanon, 1965,p ↑ Mikhail Na\my,Kahlil Gibran: His Life and His Work, Khayats, Beirut, Lebanon, 1965,p.2 ↑ J.p. Ghougassian, Kahlil Gibran.
Wings of Thought, Philosophical Library, New York, 1973, p.2 ↑ ° Mikhail Naimy.
/CaM/ Gibran: His Life and His Work, Khayats, Beirut, Lebanon, 1965,p.5 ↑ Dr. Ashfaq Ahmad,.
/ibran KhalilJibran-Fan Aur Shakshiyat.
Nami Press, Lucknow,1980,Chapter 2,p.35 ↑ Suheil Bushrui and Joe Jenkins,Ai^a/j/// Gibran Man and Poet,Onev/or\d Publication, England,2009,p.34 ↑ The complete works of Kahlil Gibran, Indiana Publishing House, New Delhi, 2009„ ↑ theProphet.
Kahlil Gibran.
edited by Suheil Bushrui; Oneworld Book ↑ Bushrui Jenkins 1998, p. 55 ↑ " Hilu, V.(ed. and arr.), Beloved Prophed.
'The Love Letters ofKahlil Gibran and Mary Haskell and herPrivate Journal,Uew York, 1972,p.445.
↑ പ്രവാചകൻ,വിവർത്തകൻ:കെ.
ജയകുമാർ,ഡി.
സി ബുക്സ്, ISBN 81-264-0966-5
ഖവജ്കെ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഖവാജ്കെ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഖവാജ്കെ സ്ഥിതിചെയ്യുന്നത്.
ഖവാജ്കെ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഖവാജ്കെ ൽ 185 വീടുകൾ ഉണ്ട്.
ആകെ ജനസംഖ്യ 911 ആണ്.
ഇതിൽ 491 പുരുഷന്മാരും 420 സ്ത്രീകളും ഉൾപ്പെടുന്നു.
ഖവാജ്കെ ലെ സാക്ഷരതാ നിരക്ക് 68.83 ശതമാനമാണ്.
ഖവാജ്കെ ലെ 6 വയസ്സിനു താഴെയുള്ള കുട്ടികളുടെ എണ്ണം 120 ആണ്.
ഇത് ഖവാജ്കെ ലെ ആകെ ജനസംഖ്യയുടെ 13.17 ശതമാനമാണ്.
ഇതിൽ 303 പുരുഷന്മാരും 29 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 96.39 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 39.76 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഖവാജ്കെ ലെ 595  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 185 - - ജനസംഖ്യ 911 491 420 കുട്ടികൾ (0-6) 120 56 64 പട്ടികജാതി 595 324 271 പട്ടിക വർഗ്ഗം 0 0 0 സാക്ഷരത 68.83 % 58.53 % 41.47 % ആകെ ജോലിക്കാർ 332 303 29 ജീവിതവരുമാനമുള്ള ജോലിക്കാർ 320 299 21 താത്കാലിക തൊഴിലെടുക്കുന്നവർ 132 115 17 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ഖലീഫ ഇംഗ്ലീഷ് വിലാസം https://ml.wikipedia.org/wiki/Khalifa
ഇസ്‌ലാമിക രാഷ്ട്രത്തിലെ ഭരണാധികാരിക്ക് വിളിക്കുന്ന പേരാണു് ഖലീഫ ( അറബി : خليفة ‬ ḫalīfah / khalīfah ).
മുഹമ്മദ് നബിയുടെ കാലശേഷം ഇസ്‌ലാമിക രാഷ്ട്രത്തിൽ ( ഖിലാഫത്ത് ) ഭരണം നടത്തിയിരുന്നവരെയാണ് ഖലിഫമാർ എന്ന് പറയുന്നത്.
ഒന്നാമത്തെ ഖലീഫയായിരു അഹ്മമദിയ്യാ ഖിലാഫത്ത്
അഹ്മദിയ്യാ മുസ്ലിം ജമാഅത്തിൻ്റെ സ്ഥാപക നേതാവും അത്മീയാചാര്യനുമായ മിർസ ഗുലാം അഹ്മദ് ഖാദിയാനിയുടെ കാലശേഷം രൂപപ്പെട്ട നേതൃവ്യവസ്ഥിയാണ് അഹ്മദിയ്യാ ഖിലാഫത്ത്.
അഹ്മദിയ്യാ ഖലീഫമാർ മുൻകാല ഖലീഫമാരെ പോലെ ഇസ്ലാമിക രാഷ്ട്രത്തിൻ്റെ ഭരണാധികാരികളല്ല.
അവർ അഹ്മദിയ്യാ മുസ്ലിം ജമാഅത്തിൻ്റെ ആത്മീയ നേതാക്കളാണ്, അഹ്മദിയ്യാ ഖിലാഫത്തി നിലവിലെ ഭരണ സിരാകേന്ദ്രം ഇഗ്ലണ്ടിലെ ടിൽഫോർഡിലെ ഇസ്ലാമാബാദ് ആണ്.
നിലവിൽ അഞ്ചാമത്തെ ഖലീഫയായ മിർസ മസ്റൂർ അഹ്മദ് ആണ് അഹ്മദിയ്യാ മുസ്ലിം പ്രസ്ഥാനത്തെ നയിക്കുന്നത്.
ഇവരെ ഖലീഫത്തുൽ മസീഹ് അഥവാ മസീഹിന്റെ ഖലീഫമാർ എന്ന് വിളിക്കപ്പെടുന്നു.
അഹ്മദിയ്യാ ഖലീഫമാർ 1.
അൽഹാജ് മൗലാന ഹാഫിസ് ഹക്കീം നൂറുദ്ദീൻ  (1908 – 1914)
1841 ൽ പഞ്ചാബിലെ ഭേരയിൽ ജനിച്ച അൽഹാജ് മൗലാന ഹാഫിസ് ഹക്കീം നൂറുദ്ദീൻ രാജ്യത്തെ പ്രസിദ്ധനായ വൈദ്യനും മത പണ്ഡിതനുമായിരുന്നു.
കൂടുതൽ അറിവ് കരസ്ഥമാക്കാനായി ഒരുപാട് യാത്രകൾ ചെയ്തു.
ഈ യാത്രകളിൽ അറബി, ഫാർസി, തത്വശാസ്ത്രം, വൈദ്യ ശാസ്ത്രം എന്നിവ കരസ്ഥമാക്കി.
കുറച്ച് പണം സമ്പാദിച്ച് ഹജ്ജ് ചെയ്യുവാൻ പോകുകയും ആ യാത്രയിൽ ഹദീസിന്റെ പല അറിവുകളും മനസ്സിലാക്കുകയും ചെയ്തു.
മിർസാ ഗുലാം അഹ്മദ് ഖാദിയാനിയുടെ കൈകളിൽ  ബൈഅത്ത് ചെയ്തുകൊണ്ട് അഹ്മദിയ്യാ ജമാഅത്തിൽ പ്രവേശിച്ച പ്രഥമവ്യക്തി എന്ന പദവി ലഭിച്ചത്‌ ഇദ്ദേഹത്തിനാണ്‌.
മിർസ ഗുലാം അഹ്മദ് ന്റെ മരണാനന്തരം അദ്ദേഹത്തിന്റെ ഏറ്റവും അടുത്തതും പ്രധാനപ്പെട്ട സഹാബി യുമായിരുന്ന മൗലവി ഹാഫിസ്‌ അൽഹാജ്ജ് ഹക്കീം നൂറുദ്ദീൻ സാഹിബ്‌  അഹ്മദിയ്യാ മുസ്‌ലിം ജമാഅത്തിന്റെ ഒന്നാം ഖലീഫയായി തിരഞ്ഞെടുക്കപ്പെട്ടു.
ആറു വർഷക്കാലം നീണ്ടുനിന്ന അദ്ദേഹത്തിന്റെ ഖിലാഫത്ത്‌ കാലഘട്ടത്തിൽ അഹ്മദിയ്യാ പ്രസ്ഥാനം കൂടുതൽ പുരോഗതി പ്രാപിക്കുകയുണ്ടായി.
ഇദ്ദേഹം 1914 മാർച്ച് 13 ന്‌ ഈ ലോകത്തോട് വിട പറഞ്ഞു.
ഖാദിയാനിലെ ബിഹിശ്തി മഖ്ബറയിൽ തന്റെ പ്രിയ നേതാവിന്റെ അരികിലെ ഖബറിൽ അന്ത്യ വിശ്രമം കൊള്ളുന്നു.
മിർസ ബഷീറുദ്ധീൻ മഹ്മൂദ് അഹ്മദ്  (1914 – 1965)
മിർസ ഗുലാം അഹ്മദ് ന്റെ പുത്രൻ, 1889 ജനുവരി 12ന് ഖാദിയാനിൽ ജനനം.
തഅ്ലീമുൽ ഇസ്ലാം സ്കൂളിൽ പഠനം ആരംഭിച്ച അദ്ദേഹത്തിന് പല ആരോഗ്യ പ്രശ്നങ്ങളാൽ പഠനത്തിൽ മികവ് പുലർത്താൻ സാധിച്ചിരുന്നില്ല.
പതിനാറ് വയസ്സിൽ ആദ്യ ദൈവിക സന്ദേശം ലഭിച്ച അദ്ദേഹം ആത്മീയതയിൽ വളരെയേറെ ഉന്നതിയിൽ ആയിരുന്നു.
ഒന്നാം ഖലീഫയുടെ മരണാനന്തരം 1914 മാർച്ച് 14 ന് ഇദ്ദേഹം രണ്ടാം ഖലീഫയായി തിരഞ്ഞെടുക്കപ്പെട്ടു.
ഇസ്ലാമിന്റെ പ്രചാരണത്തിന്നായി ആഫ്രിക്ക, യൂറോപ്പ്‌, അമേരിക്ക തുടങ്ങിയ വൻകരകളിലും മറ്റനേകം രാജ്യങ്ങളിലും മുബല്ലിഗുമാരെ അയച്ചു.
അവിടങ്ങളിൽ പള്ളികൾ പണിയുകയും വിവിധ ഭാഷകളിൽ വിശുദ്ധ ഖുർആന്റെ പരിഭാഷ പ്രസിദ്ധപ്പെടുത്തുകയുമുണ്ടായി.
1965 നവംബർ 8 ന് അദ്ദേഹം മരണപ്പെട്ടു.
പാകിസ്താനിലെ റബുവയിലെ ബിഹിഷ്തി മഖ്ബറയിൽ അദ്ദേഹത്തിന്റെ ഖബർ സ്ഥിതി ചെയ്യുന്നു.
മിർസ നാസിർ അഹ്മദ് (1982 – 2003)
1909 നവംബർ 16ന് മിർസ നാസിർ അഹ്മദ്  ജനിച്ചു.
പഠനത്തിൽ ഉന്നതനായ അദ്ദേഹം പതിമൂന്നാം വയസ്സിൽ വിശുദ്ധ ഖുർആൻ മനപ്പാഠമാക്കി.
സയ്യിദ് മുഹമ്മദ് സർവർ ഷാഹ്‌ സാഹിബിൽ നിന്നും ഉർദു, അറബി ഭാഷകൾ വശമാക്കി.
1929 ൽ പഞ്ചാബ് യൂണിവേഴ്സിറ്റിയിൽ നിന്നും മൗലവി ഫാസിൽ പാസ് ആയ അദ്ദേഹം ഗവൺമെന്റ് കോളേജ് ലാഹോറിൽ നിന്നും ബി.എ. ഡിഗ്രി യും ഓക്സ്ഫോർഡ് യൂണിവേഴ്സിറ്റിയിൽ നിന്ന് എം.എ. യും കരസ്ഥമാക്കി.
മിർസ ബഷീറുദ്ധീൻ മഹ്മൂദ് അഹ്മദ്ന്റെ മരണാനന്തരം 1965 നവംബർ 8 നാണ് ഇദ്ദേഹത്തെ ഖലീഫയായി തിരഞ്ഞെടുക്കുന്നത്.
പതിനേഴ് വർഷക്കാലം ഈ  ഖിലാഫത്ത് നീണ്ടു നിന്നു.
1982 ജൂൺ 9 ന് മരണപ്പെട്ടു.
പാകിസ്താനിലെ റബുവയിലെ ബിഹിഷ്തി മഖ്ബറയിൽ പ്രിയ പിതാവ് മിർസ ബഷീറുദ്ധീൻ മഹ്മൂദ് അഹ്മദ്  ന്റെ ഖബറിന്റെ വലതു വശത്തായി ഖബറടക്കം ചെയ്തു.
മിർസ താഹിർ അഹ്മദ്  (1982 – 2003)
അഹ്മദ്യ്യ മുസ്ലിം ജമാഅത്തിന്റെ നാലാം ഖലീഫ മിർസ താഹിർ അഹ്മദ് , മിർസ ബഷീറുദ്ധീൻ മഹ്മൂദ് അഹ്മദിന്റെ മകനായിരുന്നു.
1928 ഡിസംബർ 28 നാണ്‌ ഇദ്ദേഹം ജനിച്ചത്.
അദ്ദേഹത്തിന്റെ മാതാവ്  മറിയം ബീഗം സാഹിബ അദ്ദേഹത്തിന്റെ പഠന കാര്യത്തിൽ വളരെയേറെ ശ്രദ്ധ പതിപ്പിച്ചിരുന്നു.
പഠനത്തിൽ മികച്ചു നിന്ന അദ്ദേഹം 1953 ൽ ജാമിഅ അഹ്മദിയ്യയിൽ നിന്നും ഷാഹിദ് ഡിഗ്രീ കരസ്ഥമാക്കിയ ശേഷം ഒരുപാട് ഉന്നത പഠനങ്ങൾ നിർവഹിച്ചിട്ടുണ്ട്.
1982 ജൂൺ 10ന് അഹ്മദ്യ്യ മുസ്ലിം ജമാഅത്തിന്റെ നാലാമത്തെ ഖലീഫയായി തിരഞ്ഞെടുക്കപ്പെട്ടു.
മുസ്ലിം ടെലിവിഷൻ അഹ്മദിയ്യ എന്ന ടീവി ചാനൽ  ഇദ്ദേഹത്തിന്റെ ഖിലാഫത്ത് കാലഘട്ടത്തിലാണ് സംപ്രേക്ഷണം ആരംഭിച്ചത്.
2003 ഏപ്രിൽ 19 ന് ഇംഗ്ലണ്ടിൽ വെച്ച് മരണപ്പെട്ടു.
മിർസാ മസ്റൂർ അഹ്മദ്‌ (2003 ഏപ്രിൽ 22 മുതൽ)
1950 സെപ്തംബർ 15നാണ്‌ മിർസാ മസ്റുർ അഹ്മദിന്റെ ജനനം.
അദ്ദേഹത്തിന്റെ പിതാവ്‌  സാഹിബ്‌ സാദാ മിർസാ മൻസൂർ അഹ്മദ്‌, മിർസ ഗുലാം അഹ്മദ് ന്റെ പൗത്രനായിരുന്നു.
സാഹിബ്‌സാദി നാസിറ ബീഗം സാഹിബയായിരുന്നു അദ്ദേഹത്തിന്റെ മാതാവ്‌.
റബ്വയിലെ തഅ്ലീമുൽ ഇസ്‌ലാം കോളജിൽ നിന്ന്‌ ബിരുദം നേടിയ അദ്ദേഹം അഗ്രിക്കൾച്ചർ യൂണിവേഴ്‌സിറ്റിയിൽ നിന്ന്‌ അഗ്രിക്കൾച്ചറൽ ഇക്കണോമിക്‌സിൽ ബിരുദാനന്തര ബിരുദം കരസ്ഥമാക്കി.
അദ്ദേഹം ദീർഘനാൾ ആഫ്രിക്കയിൽ സേവനമനുഷ്ഠിച്ചു.
ഖലീഫത്തുൽ മസീഹ്‌ നാലാമന്റെ നിർദ്ദേശപ്രകാരം നുസ്രത് ജഹാൻ പദ്ധതിയുടെ ഭാഗമായി അദ്ദേഹം ഘാനയിലെത്തി.
ഘാനയിൽ അഹ്മദിയ്യാ സെക്കൻഡറി സ്കൂളിന്റെ പ്രിൻസിപ്പലായും അഹ്മദിയ്യാ അഗ്രിക്കൾച്ചർ ഫാമിന്റെ മാനേജരായും പ്രവർത്തിച്ചു.
സംഘഠനയെ സാമ്പത്തിക വളർച്ചയിലേക്കും സ്വയം പര്യാപ്തതയിലേക്കും നയിക്കുമാറ്‌ ഘാനയുടെ മണ്ണിൽ ആദായകരമായി ഗോതമ്പ്‌ വിളയിക്കുന്നതിൽ മുഖ്യപങ്ക്‌ വഹിച്ചത്‌ ഖലീഫയാകുന്നതിമുമ്പുള്ള ശ്രദ്ധേയമായ നേട്ടമായിരുന്നു.
പാകിസ്ഥാനിൽ നാസിർ ആഅ്ഃലയായി സേവനമനുഷ്ടിക്കവേയാണ്‌ ഖലീഫയായി തിരഞ്ഞെടുക്കപ്പെട്ടത്‌.
ഗോഡ്സില്ല (1998 ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Godzilla_(1998_film)
1998 ൽ ഇറങ്ങിയ ഒരു അമേരിക്കൻ സയൻസ്-ഫിക്ഷൻ ചലച്ചിത്രമാണ് ഗോഡ്സില്ല .
റോളണ്ട് എമ്മെരിച്ച് ആണ് ഇതിന്റെ സംവിധാനം നിർവഹിച്ചിരിക്കുന്നത്.
അമേരിക്കൻ നിർമിതിയിൽ ഉള്ള ആദ്യ ഗോഡ്സില്ല ചിത്രം ആണ് ഇത്.
ഫ്രഞ്ച് ആണവ  പരീക്ഷണ ഫലമായി ഒരു മ്യൂട്ടന്റായ ഉരഗം രൂപം കൊള്ളുന്നു ഈ ഭീകരനെ (ഗോഡ്സില്ല) നശിപ്പിക്കുവാൻ ഡോക്ടർ നിക്കോയെ പട്ടാളം തിരഞ്ഞെടുക്കുന്ന അവസരത്തിൽ കഥ ആരംഭിക്കുന്നു.
അവലംബം പുറത്തേക്കുള്ള കണ്ണികൾ Godzilla ഇന്റർനെറ്റ് മൂവി ഡാറ്റാബേസിൽ
ഗോഡ്സ് ആർമി ഇംഗ്ലീഷ് വിലാസം https://ml.wikipedia.org/wiki/God%27s_Army_(revolutionary_group) Usage {{Infobox militant organization
|name     = 
|logo     = 
|caption  = 
|dates    = 
|leader   = 
|motives  = 
|area     = 
|ideology = 
|crimes   = 
|attacks  = 
|status   = 
}} Example
ബർമീസ് സർക്കാരിനെതിരെ പോരാട്ടം നടത്തിയ ഒരു ഗറില്ലാ സംഘമായിരുന്നു ഗോഡ്സ് ആർമി .
അത്ഭുത ശക്തിയുണ്ടെന്ന് കരുതപ്പെട്ടിരുന്ന ഇരട്ടക്കുട്ടികളായിരുന്നു ( ജോണി ടൂ വും ലൂഥർ ടൂ വും : Johnny and Luther Htoo) ഇതിനു നേതൃത്വം നൽകിയിരുന്നത്.
ഗോഡ്സില്ല: കിംഗ് ഓഫ് ദി മോൺസ്റ്റർസ് (2019 ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Godzilla:_King_of_the_Monsters_(2019_film)
2019 -ൽ റിലീസ് ചെയ്ത ഒരു അമേരിക്കൻ ശാസ്ത്രസാങ്കല്പ്പിക ചലച്ചിത്രമാണ് ഗോഡ്സില്ല : കിംഗ് ഓഫ് ദി മോൺസ്റ്റർസ് .
മുമ്പ് പുറത്തിറങ്ങിയിട്ടുള്ള ഗോഡ്സില്ല ( ഗോഡ്സില്ല (2014 ചലച്ചിത്രം) ) ചിത്രത്തിന്റെ തുടർച്ചയാണ് ഈ ചിത്രം.
ഗോഡ്സ് ഐ ഇംഗ്ലീഷ് വിലാസം https://ml.wikipedia.org/wiki/God%27s_eye ക്യുമെഡോ മൗണ്ടൻ, സാൻ ലൂയിസ് പോറ്റോസി , മെക്സിക്കോയിലെ ദൈവത്തിന്റെ കണ്ണോ അല്ലെങ്കിൽ ഓജോ ഡി ഡിയോസ്
ഗോഡ്സ് ഐ ഒരു വുഡൻക്രോസ്സിൽ ഏതെങ്കിലും ഒരു രൂപം നൂൽ കൊണ്ട് നിർമ്മിച്ചെടുക്കുന്ന ( സ്പാനിഷ് ഭാഷയിൽ, ഓജോ ഡി ഡിയോസ് ) ആത്മീകവും സാങ്കല്പികവുമായ ഒരു വസ്തുവാണ്.
ഇതിൽ പല നിറങ്ങളും ഉപയോഗിക്കാറുണ്ട്.
തദ്ദേശീയരും കത്തോലിക്കരുടേയും ഇടയിൽ മെക്സിക്കൻ, മെക്സിക്കൻ അമേരിക്കൻ സമൂഹങ്ങളിൽ ഇത് സാധാരണയായി കണ്ടുവരുന്നു.
ന്യു മെക്സിക്കോയിലെ പ്യൂബ്ലോ ജനങ്ങളുടെയിടയിൽ ഒജോസ് ഡി ഡിയോസ് സാധാരണയായി കാണപ്പെടുന്നു.
പലപ്പോഴും അവർ വിശ്വസിക്കുന്ന മതവിശ്വാസത്തിലെ ആത്മവിശ്വാസം ഇതിൽ പ്രതിഫലിപ്പിക്കുന്നു.
ഓജോസ് ഡി ദിയോസിന്റെ ആത്മീയ കണ്ണുകൾ ഭൌതിക കണ്ണുകൾ കാണാത്ത കാര്യങ്ങൾ കാണാനും മനസ്സിലാക്കാനുമുള്ള ശക്തിയായി ചില വിശ്വാസികൾ കരുതുന്നു.
ന്യൂ മെക്സിക്കോയിലെ സ്പാനിഷ് കോളനി കാലത്ത്, 16 മുതൽ 19 വരെ നൂറ്റാണ്ടുകളിൽ, ഒജോസ് ഡി ഡിയോസ് (ദൈവിക ദൃഷ്ടി) ആളുകൾ ജോലി ചെയ്തിരുന്നിടത്ത് അല്ലെങ്കിൽ അവരുടെ കാലടിപ്പാതകളിലും സ്ഥാപിച്ചിരുന്നു.
(മേജർ, 2012).
അമേരിക്കയുടെ മറ്റു ഭാഗങ്ങളിൽ, കലാകാരന്മാർക്ക് പരമ്പരാഗത ഒജോസ് ഡി ഡിയോസിന്റെ സങ്കീർണ്ണതയോ അല്ലെങ്കിൽ വൈവിധ്യപൂർണ്ണമായ പതിപ്പുകളേയോ അലങ്കാരവസ്തുക്കളോ മതപരമായ വസ്തുക്കളോ ആയി വിൽക്കുന്നു.
കുട്ടികൾക്ക് രസകരമായ കരകൗശലമായ ഒജോസ് ഡി ഡിയോസ് ഉപയോഗത്തിൽ വലിയ വർദ്ധനവ് ഉണ്ടായിട്ടുണ്ട്.
ഓജോ ഡി ദിയോസ് അവർ പ്രാർത്ഥിക്കുന്നതും സംരക്ഷിക്കുന്നതും ആയ ഒരു മാജിക്കൽ വസ്തുവായും പുരാതന സാംസ്കാരിക ചിഹ്നമായും നെയ്ത്ത് പശ്ചാത്തലവും പടിഞ്ഞാറൻ മെക്സിക്കോയിലെ ഹൂയികോൾ ടെപെഹ്യാൻ ഇൻഡ്യാക്കാർക്ക് വേണ്ടി അതിന്റെ ആത്മീയ സംഘടനകളും പ്രചരിപ്പിക്കുന്ന ഒരു ആചാരപരമായ ഉപകരണമായും കാണപ്പെട്ടിരുന്നു.
ഹൂക്കോൾ അവരുടെ ഗോഡ്സ് ഐയെ ""അജ്ഞാതമായ കാര്യങ്ങൾ കാണാനും മനസ്സിലാക്കാനും ഉള്ള ശക്തി.
"" എന്നർഥം വരുന്ന " സിക്കൗലി " എന്നു വിളിക്കുന്നു.
ഒരു കുഞ്ഞ് പിറന്നാൽ, കണ്ണുകളുടെ രൂപം അച്ഛൻ നെയ്യുന്നു.
കുട്ടി അഞ്ചു വയസ്സ് എത്തുന്നതുവരെ ഓരോ വർഷവും കുട്ടിയുടെയും ജീവിതത്തിൽ ഒരോ കണ്ണും നെയ്തു ചേർക്കുന്നു.
യഥാർത്ഥ ടെപെഹ്യാൻ ക്രോസ്സ്സ് വളരെ അപൂർവമായിട്ടാണ് കാണുന്നത്.
ഇത് ടൂറിസ്റ്റ് മാർക്കറ്റിനു വേണ്ടി നിർമ്മിക്കുന്ന ഒട്ടേറെപ്പേരുകളുണ്ട്.
എന്നാൽ പരമ്പരാഗതവും ആത്മീയവുമായ പ്രാധാന്യം അവ വഹിക്കുന്നില്ല.
നീരിക, നീലീക ചോപ്പ്സ്ക്കിട്ടുകളും നൂലുകളും നിർമ്മിച്ച ഓജോ ഡി ഡിയോസ്
പരമ്പരാഗത ഹൂയികോൾ റൻകോസ് , നീരിക അല്ലെങ്കിൽ നീലീക മനുഷ്യന്റെ കരകൗശലസാമർത്ഥ്യഫലമായി നിർമ്മിതമായ സുപ്രധാനമായ ഉപകരണമോ വസ്‌തുവോ ആണ്.
നെർഗ്രിന്റെ പ്രധാന അർത്ഥതലങ്ങളിൽ നീരിക ", ഒരു ദൈവത്തിൻറെ അല്ലെങ്കിൽ ഒരു കൂട്ടം പൂർവികമാരുടെ ഒരു അതീന്ദ്രിയമായ ദർശനം ആണ്. അതേപേരിൽ തന്നെ ടെപെഹ്യാൻ ജനങ്ങൾ ആരാധനാ ദൈവങ്ങളെയാണ് സൂചിപ്പിക്കുന്നത്. ഹൂയികോളും ടെപെഹ്യാനുമൊപ്പം ലുംഹോൾറ്റ്സിനെ ചൂണ്ടിക്കാട്ടി നെഗ്രിൻ ഉദ്ധരിക്കുന്നു. "
നീരിക എന്നത് ഒരു ചിത്രം, രൂപം, അല്ലെങ്കിൽ ഒരു വിശുദ്ധ പ്രതിനിധി ആണ്.
".. കാണുക എന്നർത്ഥത്തിൽ" നീര്യ എന്ന വാക്കിൽ നിന്ന് നീരിക " എന്ന വാക്ക് ഉണ്ടായി. "
ടെപെഹ്യാൻ, " ഹൂയികോൾ എന്നിവ വീടിന്റെ ക്ഷേത്രങ്ങൾ (xiriki), അരുവികൾ, ഗുഹകൾ, ക്ഷേത്രങ്ങൾ തുടങ്ങിയ ഏറ്റവും പവിത്രമായ സ്ഥലങ്ങളിൽ കാണപ്പെടുന്നു.
വടക്കുപടിഞ്ഞാറൻ മെക്സിക്കോ, തെക്കുപടിഞ്ഞാറൻ യു. എസ്. എന്നിവിടങ്ങളിലെ പൈശാചിക ചടങ്ങുകളിൽ ദർശനങ്ങളുണ്ടാകാറുണ്ടായിരുന്നു.
അവർക്ക് പല രൂപത്തിൽ പ്രത്യക്ഷപ്പെട്ട ദൈവിക മാർഗനിർദ്ദേശങ്ങൾ അതിലൂടെ അവർ സ്വീകരിച്ചു.
അവർ കണ്ട ദർശനം മറ്റുള്ളവർക്കു വിവരിച്ചുകൊടുത്തു.
അവർ ദൈവത്തിന്റെ കണ്ണ് സൃഷ്ടിച്ചു.
പലതരം സരസഫലങ്ങൾ കൊണ്ട് നിറമുള്ള, പുഷ്പങ്ങൾ, മറ്റ് വസ്തുക്കൾ എന്നിവ അവരുടെ ദർശനത്തിന്റെ സാരാംശം പിടിച്ചെടുക്കാൻ ഉപയോഗിച്ചിരുന്നു.
"യാഗത്തിന്റെ ഒരു പ്രായശ്ചിത്തം, ഒരു മൃഗയാഗത്തിന്റെ രക്തത്താൽ വിശുദ്ധീകരിക്കപ്പെട്ട പൂർവികരും പ്രാർഥനയാഗങ്ങളും പ്രതീകങ്ങളാണെന്നാണ്" നെഗ്രിൻ പ്രസ്താവിക്കുന്നത്.
മുളയും നൂലുകളും അല്ലെങ്കിൽ മരവും വാക്സും ഉൾപ്പെടുത്തിയ വസ്തുക്കൾ ഒരു ആചാരപരമായ വസ്തുവായിട്ടാണ് നീരിക സാങ്കല്പിക്കുന്നത്.
ലുമോൾട്ട്സ് നീരികയെ "ഒരു പൂർവികനെ വാഴ്ത്തുന്നു , രക്തദാനങ്ങൾകൊണ്ട് നന്ദിപറയുന്നു, അതിൻറെ അനുഗ്രഹങ്ങൾ ക്ഷണിക്കുന്നു."